hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu it hu hu hu it hu hu hu hu hu hu hu hu it hu hu hu hu en hu hu en hu
Kávékalmár | Frissen pörkölt kávé
2022-ben lett 10 éves a Kávékalmár. Mai fejjel óriási vakmerőségnek tűnik, hogy 2012-ben kávés zöldfülűként meg mertük lépni a cégalapítást. Izgalmas, pezsgő volt az induláskor a kávés szcéna, amibe pörkölőként az elsők közt kapcsolódtunk. A pezsgés, a dinamizmus mit sem változott azóta. A magas minőségű, frissen pörkölt kávékra vágyó ínyencek kegyeiért versengő mikro-pörkölők száma viszont közben megsokszorozódott. Büszkék vagyunk, hogy a Kávékalmár ebben a intenzíven versenyző környezetben talpon maradt, fejlődött, tevékenysége bővült, a hazai és a nemzetközi piacon is egyre kiterjedtebb ügyfélkörre tett szert.
A pörkölés mellett mindig is érdekeltek a kávé elkészítésének technikai részletei. Viszonylag gyorsan kiderült, hogy a kivételes kávéélményhez a konzisztens pörkölésen túl, az elkészítésnél is ügyelni kell minden részletre. Először a kotyogót, majd a gyarapodó számú kávégépünket tűzdeltem tele hőmérő, majd később nyomásmérő szenzorokkal.
Ezeknek a méréseknek köszönhetően 2013-ban csöppentünk bele a filmezésbe. Az első kisfilm (Vissza a kotyogóhoz / Back to the Moka Pot) fogadtatása annyi inspirációt és élményt adott, hogy azt egy sor másik követte. A naked-portafilter.com oldalunk második klipünknek (NAKED) köszönhetően indult el, ami elsősorban a dugattyús eszpresszógépekhez (nagy szerelmünk) kínál saját ötletekre alapuló és gyártású, egyedi kiegészítőket. Az ezt követő PÖRKÖLT / ROASTED nemzetközi sikere aztán egészen Costa Ricá-ig repített bennünket, ahol elsők között filmezhettünk drónnal kávé szüretet. A filmes hóbort azóta is megmaradt, a kávés filmográfia – ha nem is a kezdeti ütemben, de – szépen gyarapodik.
Az évek során gyarapodott a tudás, a növekvő vevőkörnek hála, nőttek, okosodtak a pörkölő- és kávégépeink, és szűkössé vált a pörkölőüzem is. Az új telephelyet a régi tőszomszédságában találtuk meg. Az üzem konstrukciója 2018-ban kezdődött, majd az azt követő év áprilisában vettük birtokba. A csaknem egy évig tartó kivitelezés „instant” (4 perces) változata itt tekinthető meg.
A naked-portafilter shop termékei (nyitott szűrőtartók, a ceruza nyelű tömörítők, nyomásmérő kit-ek és a Smart Espresso Profiler) sikerének köszönhetően 2017 óta a nemzetközi vásárokon (World of Coffee, HOST Milano) is részt veszünk. Ez utóbbi, valamint a kávés kisfilmek sikere is jelentősen segíti a nemzetközi kapcsolatok intenzívebbé tételét, amiből közvetve, az alapvetően magyar piacra fókuszáló kávépörkölés is profitál.
Ez a fajta több lábon-állás remélhetőleg stabil alapot ad az előttünk álló meglehetősen turbulensnek ígérkező időszakra, bízunk benne, hogy sikerül az előttünk álló kihívásokat ismét megugranunk, és továbbra is hozzájárulhatunk a kávékultúra hazai és nemzetközi fejlődéséhez.
Hírlevelünkre az alábbi űrlappal tudsz feliratkozni! Havi rendszerességű, hasznos, illetve érdekes információkat küldünk. Az email címed harmadik félnek nem adjuk ki. Minden levélben lehetőséged van a leiratkozásra. HÍRLEVÉL FELIRATKOZÁS!
Kávékalmár - Frissen pörkölt kávé
"Nem vagyok NAGY kávés. Ahhoz képest a kellemetlen ízhez, amihez eddig "szoktam", ez inkább olyan volt mint valami édesség, vagy karamell."
Nem kávézik, ajándéknak vette, de itattak vele.
Kávékalmár - Frissen pörkölt kávé
"Nem vagyok NAGY kávés. Ahhoz képest a kellemetlen ízhez, amihez eddig "szoktam", ez inkább olyan volt mint valami édesség, vagy karamell."
Nem kávézik, ajándéknak vette, de itattak vele.
Kávékalmár - Frissen pörkölt kávé
"naná, hogy kámbek. És mint az öreg bika, nyugodtan, sorban és mindegyiket." Nem csajokról, frissen pörkölt kávékról van szó!
Kávékalmár - Frissen pörkölt kávé
"Colombian Supremo-t rendeltem. Összegezve: nagyon finom/jó aroma, jó "crema", hosszan tartó finom utóíz. Az asszonynak is bejött."
Bezzera BZ09 & Bezzera BB05
Minden jog fenntartva a részére, képi és szöveges tartalmakra egyaránt © 2012-2022. | Adavédelem és Impresszum | Profi weboldalakat készít a RotiSoft.
Így tuti nem maradsz le!
Ez egy heti rendszerességű egysoros értesítés a feledékeny és/vagy szórakozott kávéimádóknak, amit a pörkölést megelőző napon küldünk ki.
Hírlevelünkre az alábbi űrlappal tudsz feliratkozni! Havi rendszerességű, hasznos, illetve érdekes információkat küldünk. Az email címed harmadik félnek nem adjuk ki. Minden levélben lehetőséged van a leiratkozásra.
A weboldalunk cookie-kat (sütiket) használ, hogy részletesebb szolgáltatást nyújthassunk. Kérjük kattintson: Elfogadás | Adatvédelmi részletek